text: Lastbilbrand gav kø på motorvejen
  22 april 2017 kl. 12.27
  En lastbil brød lørdag eftermiddag i brand på motorvejen ved Aabenraa. Det har givet langvarig kø.
  Tæt trafik og en havareret lastbil har lørdag eftermiddag forårsaget lange køer på motorvejen i sydgående retning omkring Aabenraa.
  Den havarerede lastbil har spærret nødsporet lige før Aabenraa S. Og det har altså belastet den i forvejen tætte trafik, så der meget af eftermiddagen har været kø mellem Aabenraa N og Aabenraa S.  Det er nu ved at løsne op. 
  Beredskabet er på stedet, og oprydningsarbejdet forventes at være færdigt kl. 14.45.
  Politiet kender ikke de nærmere omstændigheder.
  